Mizani ya Haki: Idara ya mahakama Kenya inaimarika ama imelemewa?\nJaji mkuu David Maraga wa Kenya ameahidi kupunguza kesi zilizorundikana mahakamani

Juhudi za kuhakikisha kuwa mfumo wa haki nchini Kenya unafanya kazi kwa muda ufaao na kuhakikisha kuwa kuna haki umekuwa ukipigwa jeki na shughuli mbali mbali za mashirika ya kila aina.

Itakumbukwa kuwa zaidi ya juhudi za Benki ya Dunia kupitia kwa mradi wa kuhakikisha uboreshaji wa huduma zinazotolewa na idara ya mahakama, maagizo ya jaji mkuu David Maraga mwanzoni mwa mwaka huu kuwa kesi ambazo zimekuwepo mahakamani kwa zaidi ya miaka mitano zinafaa kukamilishwa kufikia mwisho wa mwaka huu pia ni muhimu. 

"Ni katika mazingira ambapo haki inawafikia wanyonge na mkondo wa sheria kuwalinda mafukara, ndipo sisi kama nchi, tunaweza kusema kuwa katiba yetu ina uwezo wa kuhakikisha usawa na haki," Jaji Maraga alisema.

Kupunguza mrundikano wa kesi

Takwimu za idara ya mahakama zinaonyesha kuwa idadi za kesi ambazo zimekuwepo mahakamani kwa zaidi ya miaka mitano katika mahakama kuu zilipungua kutoka 48,173 mwaka wa 2016 hadi kufikia 35,836 mwishoni mwa mwaka uliopita.

Kwa jumla, idadi za kesi ambazo hazikuwa zimeshughulikiwa ilipungua kwa asilimia 7  mwaka wa 2017.

Kesi nyingi ambazo hazijashughulikiwa katika mahakama za mahakimu ambako karibu nusu-asilimia  49.5 nt - ya kesi za jinai zilichukua zaidi ya mwaka mmoja na miezi mine kukamilisha.

Naibu Jaji mkuu Kenya Philomena Mwilu (Katikati)

Kwa upande mwingine, kesi za jinai zingineweza kukamilishwa tu kwa haraka iwapo mshtakiwa angepatikana kuwa na hatia.

Kwa jumla, kesi ambazo hazijashughulikiwa katika idara nzima ya mhakama nchini Kenya ni 315,378  katika mwaka wa 2016/17, kutoka idadi ya awali ya 344,659 mwaka uliotangulia, kulingana na ripoti za idara ya mahakama nchini Kenya.

Kinachoshangaza na kusikitisha zaidi ni kuwa kati ya kesi hizi ambazo hazijashughulikiwa, moja kati ya sita ama kesi 52,352 zimekuwemo kwenye mfumo wa idara ya mahakama bila kushughulikiwa kikamilifu kwa zaidi ya miaka 10 tangu ziorodheshwe mahakamani, hali ambayo ilikuwepo mwaka...\n\ntl;dr:
Karibu kwa mfumo wa haki nchini Kenya ambapo msemo kuwa, kuchelewesha haki ni kumnyima haki mtu, ina ukweli ingawa kumekuwepo juhudi za kuboresha hali ya kutatua mizozo nchini.